ÖBI

Alzheimersamtökin: Ráðgjöf strax eftir greiningu
2025-08-19 17:00 - 18:00 UTC | Lífsgæðasetur St. Jósepsspítala, Suðurgata 41, Hafnarfjörður, 220, Iceland
HlustaÞegar einstaklingur fær greiningu á heilabilun er að ýmsu að huga. Það að fá ráðgjöf, strax við greiningu, getur skipt sköpum. Þar er hægt að leggja grunn að upplýstum ákvörðunum og stuðningi sem getur bætt lífsgæði verulega. Þá getur verið mikill munur á að koma í ráðgjöf strax í stað þess að bíða þangað til allt er orðið erfiðara og þyngra.
Fyrirlesturinn, Ráðgjöf strax eftir greiningu – lykill að betra lífi, verður haldinn 19. ágúst 2025 frá kl. 17 til 18 í Lífsgæðasetrinu St. Jósepsspítala í Hafnarfirði.
Öll velkomin og engin skráning nauðsynleg.
Sjá nánar: Ráðgjöf strax eftir greiningu – lykill að betra lífi

Stjórnarfundur
2025-08-21 16:00 - 18:30 | Mannréttindahúsið, Sigtún 42, Reykjavík, Iceland
HlustaFundur stjórnar ÖBÍ réttindasamtaka fimmtudaginn, 21. ágúst 2025.

Þjóð gegn þjóðarmorði
2025-09-06 14:00
HlustaÞJÓÐ GEGN ÞJÓÐARMORÐI – Fjöldafundur laugardaginn 6. september kl 14:00 á Austurvelli í Reykjavík

Í nær tvö ár hefur heimsbyggðin fylgst með sífellt versnandi og óbærilegum þjáningum almennra borgara í Palestínu með hryllingi. Sameinuðu þjóðirnar hafa lýst yfir fimmta og þar með efsta stigi hungursneyðar. Hún er alfarið manngerð af völdum Ísrael sem hefur lagt ræktanlegt landsvæði í rúst á Gaza og lokað fyrir að matvæli berist til íbúa. Samkvæmt gögnum ísraelska hersins eru 83% þeirra sem Ísrael hefur myrt almennir borgarar. Þar af eru a.m.k. 18.500 börn eða um 28 börn á hverjum einasta degi, álíka mörg og heill bekkur í grunnskóla á hverjum degi.Þjóðarmorð stendur yfir af hálfu Ísraelsríkis gagnvart palestínsku þjóðinni. Stríðsglæpi Ísraels verður að stöðva.

Ríkisstjórn Íslands hefur líkt og aðrar ríkisstjórnir vestrænna ríkja ekki brugðist við glæpum Ísraels í samræmi við alvarleika þeirra. Nú hafa heildarsamtök launafólks, verkalýðsfélög, mannúðarsamtök, fagfélög og önnur samtök tekið saman höndum til að halda mótmælafundi um land allt þar sem almenningur kemur saman til að sýna samstöðu sína með Palestínsku þjóðinni og krefjast þess að íslensk ríkisstjórn grípi til alvöru aðgerða til að sýna afstöðu sína gegn þjóðarmorðinu!

Við höfnum þjóðarmorði og brotum Ísraels á alþjóðalögum. Tími yfirlýsinga og undanbragða er liðinn, tími aðgerða er runninn upp!

Fjölmennum á Austurvöll þann 6. september klukkan 14.00 og krefjumst tafarlausra og markvissra aðgerða íslenskra stjórnvalda gegn þjóðarmorðinu!

Dagskrá verður kynnt í aðdraganda fundar.

Þátttökufélög;AFL StarfsgreinafélagAflið – samtök fyrir þolendur ofbeldisAldan – stéttarfélagAlþýðusamband Íslands (ASÍ)Amnesty InternationalAMSISArkitektafélag ÍslandsÁsatrúarfélagiðAlþýðusamband Íslands (ASÍ)ASÍ-UNGBabúska MediaBandalag íslenskra listamannaBandalag þýðenda og túlkaBarnaheillBlakdeild VestraBHMBlekfjelagiðBSRBByggiðnCourage InternationalDanshöfundafélag ÍslandsDíaMat – félag um díalektíska efnishyggjuDögun – Ungir Sósíalistar á AkureyriDrusluganganDýrið – Félag um réttinn til að mótmælaEfling stéttarfélagEining-IðjaERGI – Félag Hinsegin Stúdenta á Norðurlandi / The Northern Queer Student CommunityFagdeild geðhjúkrunarfræðingaFeminísk fjármálFÍL – Félag íslenskra listamanna í sviðslistum og kvikmyndumFLB – Félag leikmynda- og búningahöfundaFlugfreyjufélag ÍslandsFélag áhugamanna um heimspekiFélag GeislafræðingaFélag leikskólakennaraFélag leikstjóra á ÍslandiFélag framhaldsskólakennaraFélag fornleifafræðingaFélag iðn- og tæknigreinaFélag íslenskra listdansaraFélag íslenskra rafvirkjaFélag íslenskra safna og safnafólksFélag íslenskra tónlistarmannaFélag kennara og stjórnenda í tónlistarskólumFélag kvikmyndagerðarmannaFélag kynjafræðikennaraFélag leikskálda og handritshöfundaFélag prestvígðra kvennaFélag sjúkraþjálfaraFélag stjórnenda leikskólaFélag starfsmanna stjórnarráðsinsFélag stjórnenda í framhaldsskólumFélag tæknifólksFélag verslunar- og skrifstofufólks Akureyri og nágrenniFélag þjóðfræðingaFélagið Ísland-PalestínaFélag íslenskra kvikmyndatökustjóraFélagsráðgjafafélag ÍslandsFramsýn stéttarfélagFRS – Félag Rafiðnaðarmanna á SuðurlandiFríkirkjan í ReykjavíkFTA, FYFTT – Félag tónskálda og textahöfundaGrafíaHagsmunasamtök brotaþolaHagþenkir, félag höfunda fræðirita og kennslugagnaHáskólafólk á Norðurlandi fyrir PalestínuHáskólafólk fyrir PalestínuHið íslenska náttúrufræðifélagHugaraflIðjuþjálfafélag ÍslandsIWW Ísland – Heimssamband verkafólks á Íslandi2Íslandsdeild ICOM, Alþjóðaráðs safnaJKFÍKennarasamband ÍslandsKling og BangKjölur stéttarfélagKvenfélagasamband ÍslandsKvennahreyfing SamfylkingarinnarKvenréttindafélag ÍslandsLandssamband lögreglumannaLandverndListasafn ASÍListasafn ÍslandsListasafn ReykjavíkurLæti! /Stelpur rokka!Læknafélag ÍslandsMannfræðifélag ÍslandsMATVÍSMenningarfélagið TjarnarbíóMFÍK – Menningar- og friðarsamtök íslenskra kvennaNáttúrugriðNáttúruverndarsamtök ÍslandsNo Borders IcelandNýlistasafnið // The Living Art MuseumOfbeldisforvarnaskólinnPalestínuverkefnið við Háskóla ÍslandsPóstmannafélag ÍslandsThe Pigeon International Film FestivalRafniðnaðarfélag NorðurlandsRafiðnaðarsamband ÍslandsRannsóknastofnun í jafnréttisfræðum (RIKK)Reykjavíkur AkademíanRithöfundasamband ÍslandsROÐI – Ungir SósíalistarRótin, félagasamtökRöskva​​Sagnfræðingafélag ÍslandsSameykiSamfylkingarfélagið í ReykjavíkSamtök Grænkera á ÍslandiSamtök hernaðarandstæðingaSamtök kvikmyndaleikstjóraSamtökin 78Samtök um dýravelferð á ÍslandiSamtök um KvennaathvarfSálfræðingafélag ÍslandsSiðmennt, félag siðrænna húmanista á ÍslandiSÍUNGSjómannafélag EyjafjarðarSkerpaSkólastjórafélag ÍslandsSniðgönguhreyfingin fyrir Palestínu – BDS ÍslandSolaris HjálparsamtökSoroptimistaklúbbur AusturlandsStarfsmannafélag KópavogsStéttarfélag VesturlandsStígamótStjórnarskrárfélagiðStúdentar fyrir PalestínuSUNN samtök um náttúruvernd á NorðurlandiStúdentafélag Háskólans á AkureyriTeiknistofan ÓðinstorgiTrans ÍslandTöfrateymiðUng vinstri grænUngt JafnaðarfólkUngmenni – Skólaverkfall fyrir PalestínuUngir umhverfissinnarUngmennaráð UnicefVatn er líf, áhugamannafélag.Verkalýðsfélagið HlífVerkalýðsfélag GrindavíkurViskaVitund – Samtök gegn kynbundnu ofbeldiVLFSVM Félag vélstjóra og málmtæknimannaVorstjarnanVonarbrúVRVSFKWIFT Íslandi (Women in film and television)W.O.M.E.N. Samtök kvenna af erlendum uppruna á Íslandi.Vitund – samtök gegn ofbeldiÞingiðnÞjóðkirkjanÞroskahjálpÞroskaþjálfafélag ÍslandsÖBÍ réttindasamtök
Listinn er ekki tæmandi.

Áfram stelpur - sjálfsstyrkingarnámskeið fyrir konur með ADHD
2025-09-08 13:00 - 2025-09-22 16:00 | Háaleitisbraut 13, Háaleitisbraut 13, Reykjavík, Iceland
HlustaFræðslu- og sjálfsstyrkingarnámskeið ADHD samtakanna. Sjá nánari upplýsingar: » Áfram stelpur | ADHD samtökin

Formannafundur ÖBÍ réttindasamtaka
2025-09-09 00:00
HlustaFormannafundur ÖBÍ réttindasamtaka verður haldinn 2. september 2025 í Mannréttindahúsinu, Sigtúni 42. Dagskrá fundarins verður kynnt þegar nær dregur.
Formannafundir skulu haldnir minnst tvisvar á ári. Tilgangur formannafunda er að tryggja samráð og upplýsingamiðlun milli stjórnar og aðildarfélaga.
Formannafundir skulu boðaðir með a.m.k. tíu daga fyrirvara og tilkynning um fulltrúa berist bandalaginu eigi síðar en viku fyrir fund. Boðaðir skulu allir formenn aðildarfélaga. Formenn mega senda annan fulltrúa í sinn stað.

Málþing um foreldra sem glíma við geðræn veikindi
2025-09-18 09:00 - 12:00 | Gróska, Bjargargötu 1, Reykjavík, 102
HlustaÍ tilefni af fjögurra ára afmæli Okkar heims og opnun nýrrar fræðslusíðu blásum við til málþings þar sem við lyftum röddum foreldra sem glíma við geðræn veikindi.
Málþingið fer fram í Grósku fimmtudaginn 18. september kl. 9:00–12:00. Málþingið er þátttakendum að kostnaðarlausu og er opið öllum. Takmarkaður fjöldi sæta er í boði á staðnum og hvetjum við öll sem vilja mæta til að skrá sig sem fyrst. Táknmálstúlkur verður á staðnum.
Skráningarsíða: malthing.okkarheimur.is Einnig verður boðið upp á að fylgjast með í streymi og ekki er þá þörf á að skrá þátttöku.
Við fáum innsýn inn í líf foreldra sem glíma við geðræn veikindi og skoðum hvaða áhrif veikindin geta haft á fjölskyldulífið.
– Hvernig er að vera foreldri og glíma við geðræn veikindi?
– Hvernig getum við sem samfélag stutt betur við fjölskyldur?
– Hvað þurfa börn þegar foreldrar glíma við veikindi?
Við hvetjum öll sem láta sig málið varða – fagfólk, foreldra, aðstandendur og áhugafólk – til að mæta og taka þátt. Dagskrá verður auglýst þegar nær dregur.
» Viðburðurinn á Facebook

40 ára afmælisráðstefna Alzheimer samtakanna
2025-09-20 13:00 - 17:00 | Hilton Reykjavík Nordica, Suðurlandsbraut 2, Reykjavík, 108, Iceland
HlustaÞann 20. september næstkomandi verður árleg ráðstefna Alzheimersamtakanna haldin á Hótel Nordica. Að þessu sinni markar hún tímamót, því við fögnum jafnframt 40 ára afmæli okkar. Ráðstefnan er eins og endranær haldin í tengslum við alþjóðlegan dag Alzheimers og við erum búin að setja saman vandaða dagskrá.

FYRIRLESTRAR OG TÓNLIST
Á ráðstefnunni verða áhugaverð erindi en meðal gesta eru:
– Björn Skúlason, maki forseta Íslands og verndari Alzheimersamtakanna– Alma D. Möller, landlæknir– Jón Snædal, öldrunarlæknir, sem fer yfir sögu sjúkdómsins– Steinunn Þórðardóttir, öldrunarlæknir og formaður Læknafélags Íslands, sem fjallar um áskoranir framtíðarinnar
Þá stígur Seiglukórinn einnig á stokk og flytur nokkur lög.

TAKTU DAGINN FRÁ
Ráðstefnan hefur undanfarin ár verið vel sótt af einstaklingum með heilabilun, aðstandendum, fagfólki og öðrum sem láta sig málefnið varða.

Fjárlagafrumvarpið krufið - námskeið
2025-09-24 13:00 - 16:00 | Mannréttindahúsið, Sigtún 42, Reykjavík, Iceland
HlustaRýnt verður í fjárlagafrumvarpið, leiðbeint um umsagnagerð og hagsmunagæslu á námskeiðinu Fjárlagafrumvarpið krufið þann 24. september í Mannréttindahúsinu frá 13.00 til 16.00.
Leiðbeinandi er Oddný G. Harðardóttir. Oddný hefur gegnt fjölmörgum ábyrgðarstöðum á ferli sínum. Hún sat á Alþingi frá 2009-2024, gegndi embætti fjármálaráðherra 2011-12, iðnaðarráðherra 2012 og fjármála-og efnahagsráðherra 2012. Þá var hún 1. varaforseti Alþingis 2021-2024, formaður þingsflokks Samfylkingarinnar í nokkur ár, auk þess sem hún var um tíma formaður fjárlaganefndar.

Mannréttindamorgnar: Sjúklingar og mannréttindi
2025-09-25 10:00 | Mannréttindahúsið, Sigtún 42, Reykjavík, Iceland
HlustaMarta Jóns Hjördísardóttir talskona sjúklinga kemur í Mannréttindahúsið 25. september og ræðir réttindi sjúklinga, eflingu samtals við sjúklingasamtök og margt fleira. Viðburðurinn hefst klukkan 10:00 en húsið opnar 9:30. Heitt á könnunni, léttar morgunveitingar í boði og öll velkomin.

Marta tók við nýju stöðugildi talskonu sjúklinga fyrir um ári síðan. Staða talskonu er mikilvægur hluti af nýjum áherslum Landspítala sem felast meðal annars í auknu vægi fagmennsku í samskiptum við sjúklinga og aðstandendur, eflingu samtals við sjúklingasamtök og umbóta í kjölfar athugasemda sjúklinga.

Marta hefur lokið BSc gráðu í hjúkrunarfræði frá HÍ, MPM gráðu í verkefnastjórnun frá HR 2017 og er að ljúka MSc gráðu í hjúkrunarstjórnun frá HÍ. Marta hóf störf á Landspítala árið 2007 sem hjúkrunarnemi. Hún hefur sinnt fjölbreyttum störfum innan Landspítala síðan, unnið á legudeildum, á menntadeild, verið formaður fagráðs Landspítala, sinnt starfsmannahjúkrun og unnið að fjölbreyttum verkefnum á verkefnastofu m.a. stofnun transmiðstöðvar á Landspítala.

RIFF – Alþjóðleg kvikmyndahátíð í Reykjavík
2025-09-27 - 2025-10-05
HlustaRIFF – Alþjóðleg kvikmyndahátíð í Reykjavík – er meðal stærstu og fjölbreyttustu menningarviðburða í landinu.
Sjá allt um hátíðina og kvikmyndirnar sem sýndar eru til 5. október 2025 » Reykjavík International Film Festival 2024

Fræðslufundur Lindar
2025-10-02 17:00
HlustaFræðslufundur Lindar verður haldinn fimmtudaginn 2. október 2025 kl 17:00. Fræðslufundur fyrir foreldra barna með ónæmisgalla og aðra sjúklinga með ónæmisgalla og aðstandendur
LIND er félag fólks með meðfædda ónæmisgalla/mótefnaskort. Við verðum með fræðslufund fyrir foreldra og sjúklinga. Það væri gaman að fá sem flesta sem hafa not af til að mæta, en skráning er nauðsynleg (sjá auglýsingu).
Fundurinn verður haldinn í fundarsal Fastus – Höfðabakka 7, 110 Rvk. Allir hjartanlega velkomnir
Dagskráin er hér: https://www.lindisland.net/2okt

Aðalfundur ÖBÍ
2025-10-03 08:00 - 2025-10-04 17:00
HlustaAðalfundur ÖBÍ réttindasamtaka verður haldinn dagana 3. og 4. október á Grand hóteli í Reykjavík.
Dagskrá verður kynnt nánar þegar nær dregur.

Opnunarhátíð Listar án landamæra
2025-10-09 16:30 - 18:00 | Mannréttindahúsið, Sigtún 42, Reykjavík, Iceland
HlustaSetning hátíðar 2025 og opnunarhóf Listar án landamæra í samstarfi við ÖBÍ réttindasamtök.
Skráning er á viðburðinn hér:
https://forms.gle/LEG1YmNpPFqbBofFA

Kynning á hátíðardagskrá
Listafólk ársins hlýtur viðurkenningar
Kórinn BjartSýni tekur lagið – Kórinn hlaut hvatningarverðlaun Listar án landamæra 2025

Afhjúpun vegglistaverks byggt á myndlist Snorra Ásgeirssonar heiðurslistamanneskju hátíðarinnar 2024.
ÖBÍ réttindasamtök fengu þau Elsu Jónsdóttur og Björn Loka í Kroti og krassi, til að vinna lágmyndina í anddyri Mannréttindahússins.
Léttar veitingar á boðstólum að lokinni dagskrá
AÐGENGI Í MANNRÉTTINDAHÚSINU:

3 stæði fyrir hreyfihamlaða við inngang
Aðgengilegar gönguleiðir með snjóbræðslu
Engir þröskuldar inni í húsinu
Lyfta á milli hæða
Aðgengileg salerni

Aðalstyrktaraðilar Listar án landamæra

Menningar-, nýsköpunar- og háskólaráðuneyti
Reykjavíkurborg
ÖBÍ réttindasamtök
Hitt húsið

Sigur fyrir sjálfsmyndina - Skynsegin sýning
2025-10-11 15:00
HlustaBíó Paradís í samstarfi Tourette samtökin kynna sérstaka skynsegin sýningu á SIGUR FYRIR SJÁLFSMYNDINA laugardaginn 11. október kl 15:00. Leikstjóri myndarinnar Magnús Orri verður viðstaddur og mun sitja fyrir svörum eftir sýninguna.
Myndin er heimildarmynd sem fylgir íslenskum keppendum á Heimsleika Special Olympics á Ítalíu 2025 og veitir innsýn inn í undirbúning, keppnina sjálfa og þá mannúð og virðingu sem einkennir starf Special Olympics samtakanna.
Þetta er fyrsta heimildarmynd Magnúsar Orra sem sjálfur keppti á leikunum í Abu Dhabi árið 2019 og hefur síðan helgað sig kvikmyndagerð.
Á skynsegin sýningu er tekið sérstakt tillit til einstaklinga sem glíma við einhvers konar áreitisraskanir eða öðruvísi áreitisþol, þar sem öll umgjörð er aðlöguð að síku fólki sem kann að meta minna áreiti en bíósýningar bjóða vanalega uppá.
Skynsegin sýning þýðir að:
– Öllu áreiti í húsinu, tónlist, umgangi og öðru er stillt í hóf
– Það má ganga um og hreyfa sig á meðan sýningu stendur
– Það eru engar auglýsingar né sýnishorn á undan myndinni
– Ljósin eru hálfkveikt allan tímann
– Hljóðið er lægra en venjulega
– Það er ekkert hlé
– Sýningin er í stórum sal svo það ætti að vera nóg pláss milli fólks
– Opið er fram og það má fara fram og hvíla sig á myndinni
Sýningin er hluti af KÓSY KINO verkefninu í samstarfi við Kino Usmev, sem snýst um að gera Bíó Paradís aðgengilegra fólki sem færi annars ekki í bíó og er styrkt af EES sjóði Noregs, Íslands og Lichtenstein og ríkissjóði Slóvakíu.

Tengill á Facebook viðburð sýningarinnar

Opið hús hjá Gigtarfélaginu
2025-10-12 14:00 - 16:00 | Brekkuhús 1
HlustaOpið hús verður í Gigtarfélaginu, Brekkuhúsum 1, 112, Reykjavík, neðri hæð, vegna alþjóðlega gigtardagsins milli kl. 14 og 16. Glæsilegar veitingar og öll velkomin.
Við kynnum bókina „María og leyndarmál mömmu“ eftir Hrönn Stefánsdóttur formann Gigtarfélags Íslands. Bókin er skrifuð til auka meðvitund um gigtarsjúkdóma og til að hjálpa foreldrum með gigt að útskýra flókin veikindi á einfaldan og uppbyggilegan hátt fyrir börnum.
Höfundur les upp úr bókinni og flytur stutt erindi um hve umfangsmikil áhrif gigt hefur á alla fjölskylduna og hvaða leiðir er hægt að fara til að auðvelda fjölskyldum líf með langvinnum sjúkdóm.

Fjólublátt ljós við barinn
2025-10-16 17:00 - 18:00 | Einstök BAR, Laugavegi 10, Reykjavík, 101, Iceland
HlustaAðgengishvatning UngÖBÍ, Fjólublátt ljós við barinn 2025, verður afhent fimmtudaginn 16. október næstkomandi. Afhendingin fer fram á EINSTÖK BAR, Laugavegi 10, milli klukkan 17:30-18 og húsið opnar kl.17.
» Fjólublátt ljós við barinn – ÖBI

Upprætum fátækt! - alþjóðlegur baráttudagur gegn fátækt -
2025-10-17 13:00 - 14:30 | Borgarbókasafnið – Grófinni, Tryggvagata15, Reykjavík, 101, Iceland
HlustaFöstudaginn 17. október frá kl. 13 til 14:30 bjóða EAPN á Íslandi og Kjarahópur ÖBÍ til fundar undir yfirskriftinni Upprætum fátækt! Fundurinn verður haldinn í Borgarbókasafninu Grófinni, Tryggvagötu 15.

Stutt erindi um alþjóðlegan baráttudag gegn fátækt: Steinunn Þóra Árnadóttir, formaður EAPN á Íslandi
Kynning á fræðsluprófi um fátækt : Sigríður Hanna Ingólfsdóttir, starfsmaður kjarahóps ÖBÍ
Er fátækt á Íslandi? Birtingarmyndir fátæktar í rannsóknum Vörðu, Rannsóknarstofnunar vinnumarkaðarins. Kristín Heba Gísladóttir, framkvæmdastjóri Vörðu.
Kynning á átaksverkefni um örsögur: Steinunn Þóra Árnadóttir, formaður EAPN á Íslandi
Jöfn tækifæri fyrir öll börn, undirbúningur að aðgerðaráætlun gegn barnafátækt: Guðmundur Ingi Kristinsson mennta- og barnamálaráðherra.

Fundurinn verður rittúlkaður – Veitingar og spjall – Örsögur verða lesnar á milli atriða – Aðgangur ókeypis – Öll velkomin – Hlökkum til að sjá þig!
» Facebook viðburðurinn

Fræðsluröð ÖBÍ: Tækifæri í atvinnuleit
2025-10-22 13:00 - 16:00 | Mannréttindahúsið, Sigtún 42, Reykjavík, Iceland
HlustaÖBÍ réttindasamtök standa fyrir námskeiðinu Tækifæri í atvinnuleit þar sem farið verður yfir þjónustu og stuðning sem Vinnumálastofnun býður upp á, virknistyrk og nýja endurgreiðslusamninga til atvinnurekenda.
Þá verður fjallað um um ráðningarferlið, væntingar til ráðninga og til okkar sjálfra, ferilskrá, kynningarbréf og ráðningarviðtöl. Markmiðið er að þátttakendur fái góða hugmynd um hvernig gott er að bera sig að í atvinnuleitinni, allt frá umsókn til ráðningar.
Námskeiðið er haldið í samstarfi við atvinnu- og menntahóp ÖBÍ.
Leiðbeinendur:
Berglind Melax og Anna Monika Arnórsdóttir ráðgjafar hjá Vinnumálastofnun.
Ólafur Kári Júlíusson er vinnusálfræðingur með yfir 15 ára reynslu af mannauðsmálum og ráðgjöf. Hann hefur unnið með fjölmörgum vinnustöðum, sinnt handleiðslu stjórnenda og starfsfólks, stýrt ráðningum og hefur unnið mikið með einstaklingum sem eru að snúa til baka til starfa eftir langtíma fjarveru frá vinnumarkaði.
Námskeiðið verður haldið í Mannréttindahúsinu Sigtúni 42, miðvikudaginn 22. október kl. 13-16:00.
Námskeiðið er frítt. Vinsamlega tilkynnið þátttöku á obi@obi.is og takið fram ef óskað er eftir táknmáls- eða rittúlkun.
Við hlökkum til að sjá ykkur!

Réttindabarátta á tímamótum - Hvað getur þú gert?
2025-10-23 10:00 | Mannréttindahúsið, Sigtún 42, Reykjavík, Iceland
HlustaGríptu hljóðnemann (open mic) í Mannréttindahúsinu þegar við ræðum um stöðu jafnréttisbaráttunnar í tilefni af 50 ára afmæli kvennafrídagsins 1975. Hvert gæti þitt hlutverk orðið í baráttunni?
Mannréttindahúsið býður upp á opinn hljóðnema fimmtudaginn 23. október klukkan 10:00 í samstarfi við UN Women á Íslandi, Landssamband ungmennafélaga, Félag Sameinuðu þjóðanna á Íslandi og ÖBÍ réttindasamtök. Tilefnið er 50 ára afmæli kvennafrídagsins 1975, þar sem íslenskar konur lögðu niður störf og kröfðust jafnréttis.
Margt hefur áunnist í baráttunni á þessari hálfu öld sem síðan hefur liðið en annað er enn óunnið. Boðað hefur verið til kvennaverkfalls föstudaginn 24. október þar sem kröfur um aðgerðir eru meðal annars:
Uppræta kynbundið ofbeldi
40% kvenna hér á landi hafa orðið fyrir kynbundnu ofbeldi.
Leiðrétta vanmat á kvennastörfum
Munur á atvinnutekjum kvenna og karla er um 20% og launamunur kynjanna er rúm 10% og eykst.
Lögfesta rétt barna til leikskólavistar að loknu fæðingarorlofi
Konur bera enn meiri ábyrgð á umönnun barna, fjórðungur er í hlutastarfi og stór hluti hverfur af vinnumarkaði til að brúa bilið.
Tryggja fræðslu um jafnrétti og kynbundið ofbeldi á öllum skólastigum
12% stúlkna í 10. bekk hafa orðið fyrir nauðgun af hálfu jafnaldra og helmingur fyrir stafrænu kynferðisofbeldi.
Hvað getur þú gert í jafnréttisbaráttunni og hvernig vilt þú sjá samfélagið þróast? Endilega kíktu í Mannréttindahúsið á fimmtudagsmorgun, gríptu hljóðnemann og deildu þinni skoðun.

Stundin er runnin upp - Kvennaverkfall 24. október 2025
2025-10-24
HlustaFöstudaginn 24. október 2025 eru konur og kvár hvött til að leggja niður launuð sem ólaunuð störf allan daginn eins og konur gerðu árið 1975.
Á sjötta tug samtaka kvenna, hinsegin fólks, fatlaðs fólks og launafólks blása til Kvennaverkfallsins. ÖBÍ réttindasamtök eru þar á meðal. Sjá nánar á kvennaar.is og á Viðburðir – kvennaar.is

Þjóðarspegillinn
2025-10-30 12:00 - 2025-10-31 16:00 | Háskóli Íslands
HlustaÁrleg ráðstefna Félagsvísindasviðs Háskóla Íslands þar sem fræðafólk ræðir brýn og áhugaverð samfélagsleg málefni líðandi stundar með upplýstum og uppbyggilegum hætti. Ráðstefnan er öllum opin og aðgangur ókeypis.
» Dagskrá
» Um ráðstefnuna 2025

Krefjandi hegðun barna með ADHD: Málþing ADHD samtakanna og Sjónarhóls
2025-10-31 09:00 - 15:30
HlustaADHD samtökin og Sjónarhóll standa fyrir málþingi um krefjandi hegðun barna með ADHD. Málþingið fram fer í Gala Veislusal, Kópavogi þann 31. október næstkomandi, kl. 09:00 – 15:30.
Málþinginu er ætlað að auka þekkingu og skilning á helstu þáttum sem ýta undir krefjandi hegðun og beina sjónum að gagnreyndum aðferðum sem nýtast til að draga úr áhrifum þeirra.
Boðið er uppá streymi í rauntíma.
Aukin þekking og skilningur getur dregið úr krefjandi hegðun, stutt við betri líðan og jákvæðari sjálfsmynd hjá barninu sem og þeim sem að barninu koma.
Málþingið er frábært tækifæri til að bæta við þekkingu, læra að byggja á styrkleikum og hafa gaman saman.
Málþingið er opið öllum.
Almennt verð: 12.000-
Félagsmenn: 9.000.-
» Málþing 2025 | ADHD samtökin

Jafnt aðgengi að listnámi - málþing
2025-11-01 10:00 - 14:00 | Borgarleikhúsið, Listabraut 3, Reykjavík, 103, Iceland
HlustaMálþing um aðgengi að listnámi verður haldið í Borgarleikhúsinu laugardaginn 1. nóvember 2025 frá kl. 10 til 14.
Listaháskóli Íslands, Þroskahjálp, ÖBÍ réttindasamtök, Háskóli Íslands og fleiri standa saman að málþinginu. Sjá nánari upplýsingar: Málþing – Jafnt aðgengi að listnámi | Listaháskóli Íslands

Opinn fundur Endósamtakanna á Egilsstöðum
2025-11-05 19:30
HlustaEndósamtökin bjóða til opins fundar á Austurlandi miðvikudaginn 5. nóvember nk. kl. 19:30 í fyrirlestrarsal Menntaskólans á Egilsstöðum í samstarfi við Soroptimistaklúbb Austurlands.
Á opna fundinum munu Anna Margrét, framkvæmdastýra samtakanna, og Unnur Regína, kynningarstýra samtakanna, kynna samtökin og það starf og stuðning sem samtökin bjóða upp á, ásamt því að fræða gesti um sjúkdóminn og vera til samtals um stöðu fólks með endó á Austurlandi.
Endósamtökin standa nú fyrir fræðslu í öllu grunn- og framhaldsskólum á Austurlandi, en það fræðsluátak er einmitt tilkomið vegna styrks frá Soroptimistaklúbbi Austurlands. Fræðslan hefur vakið upp margar spurningar hjá ungmennum á svæðinu og við hjá samtökunum höfum fengið auknar fyrirspurnir um sjúkdóminn, stuðning og ráð varðandi fyrstu skrefin í átt að greiningu.
Við hvetjum því sérstaklega foreldra og aðstandendur ungmenna til að mæta og kynna sér samtökin.
Fundurinn er opinn öllum og öll hjartanlega velkomin.

Að lifa með Parkinson
2025-11-07 13:00 | Harpa, Austurbakka 2, Reykjavík, 101, Iceland
HlustaParkinsonsamtökin halda ráðstefnu föstudaginn 7. nóvember kl. 13:00 í salnum Norðurljós á 2. hæð í Hörpu.
Dagskrá:
13:00 – Alma Möller, heilbrigðisráðherra: Setning
13:10 – Gylfi Þormar, taugalæknir: Samtal um Parkinson einkenni. Skilvirkt samtal – betri meðferð.
13:45 – Sigurlaug Mjöll Jónasdóttir, sjúkraþjálfari: Hreyfing skiptir sköpum. Mikilvægi reglulegrar þjálfunar.
14:15 – Kaffihlé með léttum veitingum
14:45 – Ella Björt Teague, taugasálfræðingur: Andleg líðan og hugarstarf í Parkinson – fókus á bjargráð
15:20 – Vilborg Jónsdóttir: Að lifa með Parkinson – Reynslusaga Vilborgar í samtali við Ágústu Kristínu Andersen
15:40 – Katrín Bjarney Guðjónsdóttir, formaður: Takk fyrir komuna.
Fundarstjóri: Freyr Eyjólfsson
Ráðstefnan verður í beinu streymi á parkinson.is.
Aðgangur er ókeypis er nauðsynlegt er að skrá sig á forminu hér fyrir neðan til að tryggja sér sæti. Athugið að fjöldi miða er takmarkaður.
Að lifa með Parkinson – Ráðstefna í Hörpu 7. nóvember

Námskeið UngÖBÍ: Inngangur að fasteignakaupum
2025-11-12 17:00 - 19:30 | Mannréttindahúsið, Sigtún 42, Reykjavík, Iceland
HlustaFinnst þér fasteignamarkaðurinn algjör frumskógur og vantar leiðsögn um hvað skal hafa í huga? Þá er þetta námskeið fyrir þig!
UngÖBÍ heldur námskeið fyrir ungt fatlað fólk (18-35 ára) um flækjur fasteignamarkaðarins miðvikudaginn 12. nóvember frá 17:00 til 19:30 í Mannréttindahúsinu, Sigtúni 42.
Fasteignakaup eru einhver stærsta fjárfestingin sem maður gerir um ævina. Leiðin að fyrstu íbúðarkaupunum er löng, brött og flókin. Ráslínan er ekki jöfn og dæmi eru um að fatlað fólk eigi mun erfiðara með að kaupa fyrstu fasteign en aðrir.
Björn Berg, sérfræðingur á fjármálamarkaði og ráðgjafi, stýrir námskeiðinu og fer yfir það helsta sem þarf að hafa í huga fyrir kaup á fyrstu fasteign. Ungt fatlað fólk er fjölbreyttur hópur og því er lögð áhersla á að skoða ólíkar leiðir.
Námskeiðið er tilvalið fyrir þau sem eru að huga að næstu skrefum í húsnæðismálum og vilja bæta skilning sinn á frumskógi fasteignamarkaðarins.
Skráningargjald er 900 kr. og verður þátttakendum boðið upp á léttar veitingar í hléi.
Takmarkaður fjöldi sæta í boði.
Hægt er að ganga frá skráningu í gegnum hlekkinn hér að neðan:
Skráning: Inngangur að fasteignamarkaði

Hlökkum til að sjá ykkur!

Mannréttindamorgunn – Mannréttindastofnun Íslands
2025-11-13 09:30
HlustaMaría Sigurðardóttir framkvæmdastjóri nýrrar Mannréttindastofnunar Íslands fjallar um nýja stofnun, hlutverk hennar og mikilvægi í samfélaginu í Mannréttindahúsinu fimmtudaginn 13. nóvember kl. 9:30.
Margrét á að baki langan feril sem stjórnandi stofnana sem vinna að aukinni velferð borgaranna, meðal annars gengdi hún starfi framkvæmdastjóra Jafnréttisstofu, var Umboðsmaður barna og forstjóri Þjónustu- og þekkingarmiðstöðvar fyrir blinda, sjónskerta og einstaklinga með samþætta sjón og heyrnaskerðingu. Hún lauk embættisprófi í lögfræðingi frá Háskóla Íslands, kennsluréttindanámi frá Háskólanum á Akureyri og MBA gráðu frá University of the Highlands and Islands í Skotlandi með áherslu á mannréttindi.
Mannréttindastofnun Íslands er sjálfstæð stofnun sem tók til starfa þann 1. maí 2025 sl. og starfar á vegum Alþingis samkvæmt lögum nr. 88/2024. Meginhlutverk stofnunarinnar er að efla og vernda mannréttindi á Íslandi.

Nýliðadagur / Námsstefna ÖBÍ 2025
2025-11-13 14:00 - 16:00 | Mannréttindahúsið, Sigtún 42, Reykjavík, Iceland
HlustaFyrri dagur Námsstefnu ÖBÍ 2025, Nýliðadagurinn, verður haldinn fimmtudaginn 13. nóvember nk. Eins og heitið gefur til kynna er hann ætlaður nýjum fulltrúum í innra starfi ÖBÍ. Mögulegt er að sitja fundinn á Teams.
Dagskrá
Velkomin
– Alma Ýr Ingólfsdóttir, formaður
Skipulag og rekstur
– Eva Þengilsdóttir, framkvæmdastjóri
Samningur Sameinuðu þjóðanna um réttindi fatlaðs fólks
– Sunna Elvíra Þorkelsdóttir, starfsmaður jafnréttismála
Breytt kerfi
– Gunnar Alexander Ólafsson, hagfræðingur
Ráðgjöfin
– Sigríður Hanna Ingólfsdóttir, teymisstjóri ráðgjafar
Dómsmálin
– Sigurður Árnason, teymisstjóri dómsmála
Samráðið
– Andrea Valgeirsdóttir, teymisstjóri umsagna
Málefnastarfið
– Stefán Vilbergsson, teymisstjóri málefnastarfs
Miðlunin
– Þórgnýr Einar Albertsson, upplýsingafulltrúi

Staður og stund: Ólafarstofa, Mannréttindahúsinu Sigtúni 42, 105 Reykjavík. 14:00 – 16:00.
Ef þú hefur ekki fengið fundarboð, en hefur áhuga á að sitja fundinn – vinsamlega sendu póst á obi@obi.is

Fundur fólksins – ráðstefna almannaheilla
2025-11-13 14:00 - 18:00 | Harpa, Austurbakka 2, Reykjavík, 101, Iceland
HlustaFundur fólksins – Ráðstefna Almannaheilla verður í Hörpu fimmtudaginn 13. nóvember á milli klukkan 14:00 – 18:00 næstkomandi.
Stjórn Almannaheilla ákvað í fyrra að færa ráðstefnuna inn í Hörpu með það fyrir augum að hún hafi rými til að vaxa og þroskast á glæsilegum vettvangi næstu árin.
Harpa tók vel utan um fundargesti í fyrra en í ár eru gerðar nokkrar breytingar sem vonandi verða til góðs:

Ráðstefnan er á fimmtudegi í stað föstudags.
Ráðstefnan verður tekin upp en verður ekki í streymi. Við viljum fá fólk á staðinn því við trúum því að samstaða og samtal aðildarfélaga skipti máli.
Aðildarfélögum Almannaheilla býðst að vera með bás og/eða eigin viðburð á ráðstefnunni endurgjaldslaust.
Öll ráðstefnan fer fram á einu svæði; í aðalsalnum Kaldalóni, á Norðurbryggju (básasvæði) og í Vísu og Stemmu, aðliggjandi hliðarsölum.

Þá má nefna að stjórn Almannaheilla bindur vonir við að engar þingkosningar steli þrumunni að þessu sinni líkt og gerðist í fyrra, þegar kosningar voru settar á dagskrá daginn eftir ráðstefnuna með skömmum fyrirvara.

Námsstefna ÖBÍ réttindasamtaka 2025
2025-11-18 14:00 - 18:00 | Grand Hótel Reykjavík, Sigtún 38, Reykjavík, 105
HlustaNámsstefnan verður haldin þriðjudaginn 18. nóvember 2025 frá kl. 14:00 til 18:00 á Grand Hótel Reykjavík (Háteig). Að venju er dagskráin fjölbreytt og samanstendur af spennandi erindum, sjá eftirfarandi – sem og tækifærum til umræðna og þátttöku.
Komdu og taktu þátt, hittu aðra í innra starfi ÖBÍ og sæktu innblástur fyrir vetrarstarfið.
Dagskrá
Fram á veginn
– Alma Ýr Ingólfsdóttir formaður ÖBÍ
Í kjölfar lögfestingar SRFF
– Sigurður Árnason lögfræðingur ÖBÍ
Hagsmunagæsla
– Ingibjörg Sólrún Gísladóttir, fyrrverandi utanríkisráðherra og fulltrúi í stjórn UN Women á Íslandi
Gervigreind; snjall þjónn – harður húsbóndi!
– Rósa María Hjörvar, stafrænn verkefnastjóri ÖBÍ
Liðsheild og samskipti
– Pálmar Ragnarsson, fyrirlesari og körfuboltaþjálfari

Fundarstjóri: Eva Þengilsdóttir framkvæmdastjóri ÖBÍ
Þátttakendur: Stjórn, varastjórn, fulltrúar í málefnastarfi, nefndum og ráðum, starfsfólk ÖBÍ og forstöðumenn aðildarfélaga og fyrirtækja ÖBÍ.
Mikilvægt er að nýir liðsmenn jafnt sem reyndir fulltrúar mæti. Aðgangur er ókeypis – skráning hér:
Skráning á námsstefnu 2025
